NaiveNeuron/SloPal huggingface dataset:
Malatinský, Tomáš, minister hospodárstva SR (2013-05-17):
Ďakujem, vážený pán predsedajúci. Vážené poslankyne, vážení poslanci, návrh zákona o kontrole obchodovania s určenými výrobkami, ktorých držba sa obmedzuje z bezpečnostných dôvodov a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, reaguje na prijatie nariadenia Európskeho parlamentu a Rady č. 258/2012 zo 14. marca roku 2012, ktorým sa vykonáva čl. 10 Protokolu OSN o strelných zbraniach a ktorým sa ustanovujú vývozné povolenia a opatrenia týkajúce sa dovozu a tranzitu strelných zbraní, ich súčastí a častí a streliva. Predmetné nariadenie zavádza osobitné postupy pri vývoze strelných zbraní na civilné použitie do tretích krajín. Súčasne poskytuje členským štátom Európskej únie primerané právomoci a povinnosti prijať potrebné a primerané opatrenia k získavaniu informácií o transakciách zahŕňajúcich strelné zbrane a strelivo. Cieľom novej právnej úpravy je komplexne upraviť postup pri udeľovaní licencií na obchodovanie s určenými výrobkami, ktorých držba sa obmedzuje z bezpečnostných dôvodov, tak v rámci členských štátov Európskej únie, ako aj štátov mimo územia Európskej únie, upraviť podmienky obchodovania s týmito výrobkami, vymedziť okruh orgánov štátnej správy, ktoré sa vyjadrujú k žiadosti o udelenie licencie, a upraviť výkon kontroly dodržiavania tohto zákona. Dôležitou súčasťou predloženého návrhu je i vymedzenie priestupkov a iných správnych deliktov za porušenia ustanovení zákona, ktoré sú odstupňované podľa závažnosti porušenia. V článku II tohto zákona, ktorým sa mení zákon Národnej rady SR č. 145/1995 Z. z. o správnych poplatkoch, obsahuje úpravu terminológie v časti 158 Sadzobníka správnych poplatkov. Prijatie predloženého návrhu zákona bude mať pozitívny vplyv na verejné financie, nebude mať vplyv na podnikateľské prostredie, nebude mať sociálne vplyvy, ani vplyvy na životné prostredie a informatizáciu spoločnosti. Vážený pán predsedajúci, vážené poslankyne, poslanci, žiadam vás o schválenie predloženého návrhu zákona. Ďakujem.
Zmajkovičová, Renáta, podpredsedníčka NR SR (2014-05-14):
Ďakujem, pán podpredseda vlády, opäť dávam slovo aj spravodajcovi, ktorého určil navrhnutý gestorský výbor pre financie a rozpočet, pánovi poslancovi Milanovi Mojšovi. Nech sa páči.
Krajcer, Daniel, poslanec NR SR (2014-11-09):
Ďakujem pekne. Martin, zaujímavé vystúpenie, naozaj si nastavil inú optiku, iný pohľad, bolo to vystúpenie bez útokov a konfrontácie, ale v mnohom naozaj pravdivé. Súhlasím s tebou, že slovenská politika zlyháva v mnohých oblastiach. Nemôžeme od ľudí chcieť, aby si do nemocníc nosili vlastný toaletný papier, a popritom vychádzajú na povrch škandály o tom, ako unikajú finančné prostriedky v zdravotníctve. Nemôžeme byť svedkami toho, ako každoročne zo Slovenska odchádzajú tisícky mladých, kvalifikovaných ľudí, ktorí sa väčšinou nevracajú späť do našej krajiny. Toto, mimochodom, považujem za najväčšie zlyhanie slovenskej politiky, keď si teraz pripomíname 25 rokov od Nežnej revolúcie, že sa takéto niečo deje a že táto krajina prichádza ročne o tisícky mladých a kvalifikovaných ľudí. Pravda je aj tá, že v súčasnosti, a tomu sa, kolegovia, nevyhnete, má zodpovednosť a povinnosť riešiť túto situáciu vládny SMER a čiastočne o tom bola aj táto schôdza. Som rád, že pán minister Maďarič akceptoval ten návrh, že, áno, treba začať s tým, aby sa vylúčili schránkové firmy z daňových rajov s neznámou vlastníckou štruktúrou z verejného obstarávania. Som rád, že aspoň jeden záver z dnešnej schôdze, lebo som si istý, že inak tú zodpovednosť si nepriznáte, ale musia nasledovať aj ďalšie kroky. Toto naozaj nestačí. Máte čosi ešte vyše rok, aby ste v tejto oblasti niečo urobili, máte moc plne v rukách. Ak to neurobíte, tak trpezlivosť ľudí naozaj má svoje hranice, aj keď odmietam, aby sa v tejto súvislosti spomínal Ceauşesco.
Gröhling, Branislav, poslanec NR SR (2018-06-14):
Pán predseda iba tri veci, ktoré som si zapamätal. To nie sú medializované správy o kvalite vysokých škôl, to je absolútna realita, ktorú vám povedia tí mladí ľudia, ktorí študujú na tých vysokých školách. Tie medializované správy sú na základe ich vyjadrenia, na základe toho, že nám utekajú zo Slovenska do zahraničia a študujú v Čechách študujú v Brne. A to je to zrkadlo alebo zrkadlo nie nás, ale zrkadlo ministerstva ako také, ktoré pripravuje to prostredie, v ktorom tie vysoké školy žijú. Čo sa týka toho rozhodovania, dajte zodpovednosť vysokým školám a uvidíme, ako to bude fungovať. Nestanovujte tie kritériá, ktoré stanovujete, aj tie minimálne a podobné veci, a nech sa tie vysoké školy s tým vysporiadajú. Uvidíme, že ako budú vedieť fungovať, ako si nastavia jednotlivé procesy. Nezasahujte do toho a nechcite zase vy určovať, že čo je to, čo majú oni robiť, ale nech sa o tom rozhodnú tí mladí ľudia, ktorí tam pôjdu študovať na základe výsledkov, ktoré zverejnia jednotlivé vysoké školy, a na základe ich uplatnenia, všetkých ostatných ekvivalentov, o ktorých tu stále rozprávame. Lebo v súčasnosti 54 % vysokoškolákov pracuje mimo odbor, ktorý oni vyštudovali. To sú reálne fakty, ktoré sú dokázateľné, od spoločnosti TREXIMA. A tieto dáta nikde nezverejňujeme, ministerstvo s nimi nepracuje, nič sa nepripravuje. A keď, tak idete plánovať tým, že budete znižovať alebo zvyšovať jednotlivé plány výkonov, aby ste ovplyvňovali na základe tohto. Vy to neovplyvňujte, vy iba zverejnite tieto dáta a nechajte všetkým ostatným, aby sa rozhodli. Veď vy nemáte ten patent na to, aby ste vedeli, čo je správne o rok, o dva, o päť. Nech sa rozhodne každý jeden človek na základe toho. A to isté máte vysokoškolákov, ktorí pracujú, 36 % vysokoškolsky vzdelaných ľudí, pracujú na stredoškolských pozíciách. Reálne máme preškolených ľudí, čo sa udialo počas krízy, kedy sa otvorili v podstate, a vieme, že tam boli diskusie s rektormi, s predsedom vlády, kedy sa otvorili vysoké školy a prijímali sa omnoho viacej... (Prerušenie vystúpenia časomerom.)
M. Sabolová, poslankyňa: (2004-06-23):
Ešte chcem povedať, že ak by sme všetko odvíjali, a možno aj práve táto práca úradu, ak by sa odvíjala od energetickej koncepcie, ktorá by bola zmysluplne urobená pre túto dobu, mohli by sme mať merateľnejšie pravidlá. Chcem teda povedať, že skutočne vďaka tomu, že tu funguje úrad, sa začínajú veci čistiť. A ešte snáď jedna poznámka, pretože ja si myslím, teda je to môj osobný názor, že je lepšie, ak by sme mohli prevádzkovať V1 po vážnej rekonštrukcii ešte nejaké obdobie, bolo by lepšie ako dobudovať tretí a štvrtý blok Mochoviec, pretože tam treba rátať s tým, že automaticky narastú aj ceny energií. Som elektroinžinierka, takže dovolím si trošku hovoriť, aby zas niektorí z kolegov nepovedali, že sa miešam do všetkého možného, takže rozumiem trošku aj tejto technike a v mnohom sa dá s vami súhlasiť, ale myslím si, že treba veľa času na odstránenie chýb, ktoré sa diali a možno sa ešte dnes dejú, a myslím, že je to v serióznych vzťahoch... (Prerušenie vystúpenia časomierou.)
Dostál, Ondrej, poslanec NR SR (2021-12-10):
Vážená pani ministerka, vážený pán podpredseda Národnej rady, kolegyne, kolegovia, predseda Národnej rady pridelil návrh vlády na skrátené legislatívne konanie o uvedenom vládnom návrhu zákona (tlač 816) na prerokovanie ústavnoprávnemu výboru s tým, že o výsledku prerokovania bude informovať Národnú radu. Ústavnoprávny výbor prerokoval návrh vlády na skrátené legislatívne konanie na 103. schôdzi dňa 10. decembra 2021. Uznesením č. 421 odporúčal Národnej rade návrh vlády na skrátené legislatívne konanie o uvedenom vládnom návrhu zákona schváliť. Vážený pán predsedajúci, otvorte, prosím, rozpravu.
P. Paška, predseda NR SR: (2008-10-23):
Spravodajcom aj v tomto prípade je pán poslanec Horváth.
J. Počiatek, minister financií SR: (2009-02-11):
Hlavnými dôvodmi, ktoré viedli k vypracovaniu tohto návrhu, je potreba efektívnejšieho vynakladania prostriedkov štátneho rozpočtu pri správe tejto dane, zlepšenie podnikateľského prostredia v danej oblasti a zavedenie legislatívnych nástrojov na účinnejšie potláčanie šedej ekonomiky. S cieľom šetriť prostriedky štátneho rozpočtu sa navrhuje obmedziť prítomnosť správcu dane v daňových skladoch. V oblasti potláčania šedej ekonomiky a následne eliminácie daňových únikov bolo potrebné vykonať účinnejšie úpravy pre priznávanie a odoberanie štatútu oprávnených príjemcov a stanoviť podmienky pre denaturáciu liehu v colných režimoch. Na druhej strane sa navrhuje v prípade daňovo spoľahlivých podnikateľov zníženie skladania zábezpeky na daň pri preprave s cieľom umožniť takýmto podnikateľom disponovať finančnými prostriedkami, ktoré im boli doteraz vo vysokých objemoch zadržiavané. Súčasťou návrhu je aj zníženie administratívnej náročnosti, a to zrušením niektorých oznamovacích povinností. Ďakujem za slovo. Skončil som.
P. Hrušovský, podpredseda NR SR: (2002-02-21):
(Hlasovanie.) Prosím. 113 prítomných, 39 za, 61 proti, 11 sa zdržalo, 2 nehlasovali. Konštatujem, že návrh sme neschválili. Ďalší návrh, pán poslanec. Š. Šlachta, poslanec: Ďalej navrhujem hlasovať o bodoch zo spoločnej správy, a to o bodoch: 1-3, 5-6, 8, 9, 11-16, 18-21, 22, 24, 25, o bode č. 28-34, 36-43, o bode č. 45, 46, 48-52, 54-57, 59-63, 67-81, o bode č. 83, o bodoch 85-87, 89, 90, 94-119, o bode č. 122, 124-126, o bode 128, 130-141, 144-146, 148-157, 159-161, 165-167, 169-180, 183-190, 193, 196. A tieto na odporúčanie gestorského výboru schváliť.
Gašpar, Tibor, poslanec NR SR (2024-01-26):
Vážený pán predseda, kolegyne, kolegovia, vo všeobecnej rozprave vystúpilo 24 poslancov. Pán poslanec Dostál podal návrh nepokračovať v rokovaní o predmetnom návrhu zákona, páni poslanci Dostál a Čaučík podali návrh vrátiť predmetný návrh zákona na dopracovanie a pán poslanec Dostál taktiež podal pozmeňujúci návrh na zmenu lehoty na prerokovanie návrhu zákona vo výboroch. Ide o návrh, kde sa namiesto „prerokovať ihneď“ navrhuje „prerokovať do 12. februára 2024“. Prosím, najprv dajte hlasovať o návrhu nepokračovať v rokovaní o predmetnom návrhu zákona.
Jurinová, Erika, podpredsedníčka NR SR (2014-12-10):
Veľmi pekne ďakujem, pán poslanec. S faktickou poznámkou sa prihlásila jedna pani poslankyňa. Uzatváram možnosť prihlásiť sa faktickými poznámkami. Nech sa páči, pani poslankyňa Nicholsonová.
B. Bugár, podpredseda NR SR: (2006-04-19):
(Hlasovanie.) Prítomných 125, za 43, proti 4, zdržalo sa 72 poslancov, 6 nehlasovali. Konštatujem, že tieto body sme neschválili. Nech sa páči. V. Horák, poslanec: Tým sme odhlasovali všetky pozmeňujúce návrhy a mám od gestorského výboru poverenie, aby sme posunuli a aby Národná rada hlasovala o tom, že prerokuje návrh zákona v treťom čítaní.
Bugár, Béla, podpredseda NR SR (2016-09-22):
Pán poslanec Gröhling.
P. Hrušovský, podpredseda NR SR: (2001-12-04):
(Hlasovanie.) Prítomných je 106 poslancov, za 71, proti 14, zdržalo sa 19, nehlasovali 2. Bod alebo pozmeňujúci návrh pod bodom 4 sme prijali. Páni poslanci, môžem odporučiť spôsob hlasovania? Po prerokovaní týchto pozmeňujúcich návrhov v gestorskom výbore spolu s navrhovateľom došlo k dohode o podpore niektorých z podaných pozmeňujúcich návrhov. Ak by bol všeobecný súhlas, mohli by sme hlasovať spoločne o tých, kde k dohode došlo, a o tých spoločne, kde nie je odporúčanie po dohode s navrhovateľom tieto pozmeňujúce návrhy schváliť. Je v snemovni súhlas s takýmto odporúčaním hlasovať o pozmeňujúcich návrhoch pána poslanca Osuského? (Hlasy v sále.) Nie. Budeme hlasovať jednotlivo.
Grendel, Gábor, podpredseda NR SR (2020-06-04):
Nechajte pána podpredsedu rečniť, prosím vás.
Richter, Ján, poslanec NR SR (2012-04-04):
Sľubujem. (Potlesk.)
Duchoň, Daniel, poslanec NR SR (2013-11-27):
Ďakujem, pán predseda. Rád by som pripomenul zasadnutie finančného výboru v miestnosti č. 31 o 13.15 hodine. Ďakujem pekne.
A. Belousovová, podpredsedníčka NR SR: (2009-10-27):
O ospravedlnenie svojej neúčasti na dnešnom rokovacom dni písomne požiadali títo poslanci: pani poslankyňa Ágnes Biró, pán poslanec Ľuboš Micheľ a Ján Slota. Podľa schváleného programu pristúpime teraz k druhému čítaniu o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov . Vládny návrh zákona je uverejnený ako tlač 1147 a spoločnú správu výborov máte ako tlač 1147a. Poprosím pána ministra zdravotníctva Slovenskej republiky pána Richarda Rašiho, aby vládny návrh zákona odôvodnil. Nech sa páči, pán minister.
F. Mikloško, poslanec: (2001-12-12):
Osobne si myslím, že je v nás nedostatočne zakotvený práve tento rozmer, že každý štát musí mať svoje reprezentačné priestory. Vždy som obdivoval – a prepáčte mi – v Prahe ich vily, ktoré sú k dispozícii ako pre zahraničné delegácie, tak pre tých, ktorí obsadzujú najvyššie posty. Pán Gašparovič býval v Hrzánskom paláci, alebo kde to býval. (Reakcia z pléna.) Výnimočne býval v paneláku. Slovensku toto chýba. Slovensko, ak chce byť normálnym európskym štátom, musí mať reprezentačné priestory štátu. A z tohto dôvodu nemám najmenší pocit, prečo by som nemal dať svoj hlas za to, aby to zostalo tam, kam to historicky patrí. Má to omnoho hlbšiu kontinuitu, boli v tom národné rady a parlamenty aj predtým. Udržme, nevieme, čo ešte bude, keď budeme v Európskej únii a tak ďalej atď. Potrebujeme si udržať priestory, ktoré budú tento štát reprezentovať do vnútra aj von. Preto nemajme najmenší problém povedať, že nie, a urobiť všetko pre to, aby VÚC a Bratislava mala takisto slušný a dôstojný priestor. Ďakujem. (Potlesk.) J. Migaš, predseda NR SR: Ďalej v rozprave vystúpi pán poslanec Gašparovič. Nech sa páči.
Kadúc, Miroslav, poslanec NR SR (2014-12-10):
Ďakujem pekne. Pán predseda, dajte, prosím, hlasovať o tom, aby bol ten návrh zákona postúpený do druhého čítania.
Baška, Jaroslav, poslanec NR SR (2016-06-07):
Ďakujem veľmi pekne za slovo. Vážený pán minister, dovolím reagovať si na časť tvojho vystúpenia, kde si hovoril, a veľakrát sa nám to potvrdilo aj na branno-bezpečnostnom výbore, že práve opoziční poslanci sa snažia nejakým spôsobom zasahovať a vyťahovať informácie z prebiehajúcich spisov, čiže zo živého vyšetrovania. Niekoľkokrát sme to mali na výbore, kde sa to aj takýmto spôsobom riešilo a je pravda aj to, že v minulosti práve takéto kauzy alebo vyšetrovania, do ktorých sa miešali politici, tak nedopadli naozaj dobre a skôr sa zabránilo ich dôkladnému došetreniu až do konca. Viete, pán minister, najhoršie sú naozaj presne polopravdy, pretože neviete, ktorá časť je pravdivá a ktorá pravdivá nie je z tých výrokov, ktoré naozaj opozícia veľakrát používa. Dôvodom dnešnej schôdze je podľa mňa nič iné, len pošpinenie samotného ministra vnútra a pomsta za to, čo hovoril pri programovom vyhlásení vlády. Bavíme sa tu už niekoľkokrát dnes o nejakej výbušnine, ktorá sa zabudla v ruksaku. Pred mesiacom alebo viac sa podobná situácia stala v americkej CIA v Amerike, kde dokonca týždeň vozili výbušninu v školskom autobuse. A to sa vôbec ani nejakým spôsobom neriešilo, neodstúpil ani šéf CIA a toto nemá byť dnes dôvodom tejto schôdze. A chcem povedať naozaj, pán minister, a vážim si všetku tú prácu, ktorú ste vykonali ako minister vnútra, pretože keď sa rozprávame, chodím po Slovensku s ľuďmi, aj s policajtmi, aj s ďalšími ľuďmi... (Prerušenie vystúpenia časomerom. Potlesk.)
Kollár, Boris, predseda NR SR (2022-06-30):
Pani poslankyne, páni poslanci, vzhľadom na to, že včera 29. júna 2022 vo verejnom hlasovaní o návrhu na voľbu generálneho riaditeľa Rozhlasu a televízie Slovenska (tlač 1065) nebol zvolený žiaden z navrhovaných kandidátov, pristúpime k opakovanej voľbe, do ktorej postúpili Ľuboš Machaj a Jaroslav Rezník. Svoju voľbu vyjadríte tak, že na hlasovacom lístku pri mene a priezvisku obidvoch kandidátov označíte tú alternatívu, za ktorú hlasujete: za, proti, zdržiavam sa. Na hlasovacom lístku je možné označiť alternatívu „za“ najviac u jedného kandidáta. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Ak sa pomýlite, prosím, vypýtajte si nový lístok. Prosím všetkých overovateľov, aby sa ujali svojej funkcie. Súčasne ich prosím, aby hlasovali ako prví. Teraz pristúpime k hlasovaniu. S procedurálnym návrhom pán poslanec Šefčík, nech sa páči.
B. Bugár, podpredseda NR SR: (2003-04-25):
Konštatujem, že Národná rada Slovenskej republiky zvolila v tajnom hlasovaní Jána Langoša za predsedu Správnej rady Ústavu pamäti národa. Ďalej konštatujem, že Národná rada Slovenskej republiky zvolila v tajnom hlasovaní pána Ľubomíra Hallona, pani Lenku Lubuškú a pána Lászlóa  Öllösa za členov Správnej rady Ústavu pamäti národa. Ďakujem pekne. A ešte by sme mali mať jednu zápisnicu. Nech sa páči, pán poslanec.
Grausová, Natália, poslankyňa NR SR (2019-03-28):
Fašista Poliačik, neviem, či ste taký zvrátený, či ste taký skazený, či ste skorumpovaný alebo či ste šialený, alebo všetko dohromady. Ďakujem.
Grendel, Gábor, podpredseda NR SR (2021-03-19):
Osem faktických poznámok na vystúpenie pána poslanca. Končím možnosť prihlásiť sa faktickými. Pán poslanec Suja, nech sa páči, ako prvý.
Osuský, Peter, poslanec NR SR (2015-02-03):
Ďakujem pekne, pán predseda. Musím povedať, že aj keby som nebol členom klubu SaS, tak zatlieskam, pretože si myslím, že na Slovensku je málo ľudí, ktorí vedia o tejto veci toľko, ako vie Jozef Mihál, a ktorí to s primeraným temperamentom, s primeranou gradáciou antickej tragédie dokážu aj predniesť. Pravda je, že I. pilier je úvod do antickej tragédie. Ja sám som sa nestal členom II. piliera, lebo som bol pristarý, a divím sa tým, ktorí tvrdia, že boli oklamaní DSS-kami. Ja mám zdravý rozum, uši, počul som svoje, pozrel som sa do svojho rodného listu a nikto ma nemohol oklamať. Ak, samozrejme, človek nepoužíva rozum, tak je na tom biednejšie a potom môže hovoriť, že ho ktosi oklamal, či už DSS-ky, alebo Drukos, alebo BMG. Ale to je jeho slobodná vôľa a slobodné následky. Chcem povedať len, že to, čo hovoril Jozef Mihál v úvode, je dramatická pravda, ktorá len potvrdzuje to, čo som si kedysi ako vedúci delegácie OBSE Národnej rady v roku 2001 vypočul v Portugalsku, kde vystúpil významný nemecký demograf a ten vtedy povedal, že ak si nemeckí dôchodcovia o 50 rokov chcú dovoliť dôchodky umožňujúce rovnakú životnú úroveň, ako majú teraz, pri vývoji demografie v pracujúcom a výkonnom Nemecku bude musieť Nemec v roku, a on to hovoril v roku 2001, v roku 2051 pracovať do 75,5 roka svojho života a potom pri očakávanej dĺžke dožitia bude môcť požívať taký dôchodok, ako požíva Nemec v roku 2001. Slovensko je menej výkonné ako Nemecko a mám obavu o 50 rokov.
Blanár, Juraj, podpredseda NR SR (2021-10-20):
Ďakujem, pani spravodajkyňa. Otváram všeobecnú rozpravu k tomuto bodu. Konštatujem, že písomnú prihlášku som do rozpravy nedostal. Vidím, že sa hlási pán navrhovateľ, ale ešte pred tým, ako mu udelím slovo, dávam možnosť ústne sa prihlásiť do rozpravy. Pán poslanec Blcháč. Ešte má niekto záujem? Nikto. Uzatváram možnosť prihlásiť sa do rozpravy. Ako prvý v rozprave vystúpi pán navrhovateľ Šudík, nech sa páči.
Puci, Róbert, poslanec NR SR (2015-03-17):
Dajte, prosím, hlasovať o bode 3 spoločnej správy, ktorý požiadal vyňať na osobitné hlasovanie pán poslanec Hlina, odporúčanie gestorského výboru je schváliť.
Bugár, Béla, podpredseda NR SR (2017-10-12):
Ďakujem. Otváram všeobecnú rozpravu. Nemám žiadnu písomnú prihlášku pani poslankýň a pánov poslancov. Takže pýtam sa, či sa hlási niekto ústne do rozpravy. Nie. Vyhlasujem rozpravu za skončenú a prerušujem rokovanie o tomto bode programu. Teraz by sme mali pokračovať prvým čítaním o návrhu skupiny poslancov na vydanie zákonníka, ktorým sa dopĺňa zákon č. 311/2001 Z. z. Zákonník práce (tlač 679), ale bol som informovaný, že pani poslankyňa Remišová je na pracovnej ceste, takže preložíme na koniec programu tento návrh. Potom je tu ďalší návrh prvé čítanie o návrhu skupiny poslancov na vydanie zákona, ktorým sa dopĺňa zákon č. 311 Zákonník práce a zákon č. 595/2003 Z. z. o dani z príjmov. Pán poslanec Viskupič by mal predložiť, ale žiadajú to presunúť na ďalšiu schôdzu. Pýtam sa, či je všeobecný súhlas. (Súhlasná reakcia pléna.) Dobre. Ďakujem pekne. A ďalší zákon je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku (tlač 683). Pán poslanec Viskupič tu nie je. Nemám inú možnosť, len to posunúť na koniec schôdze. Ale zároveň dovoľte, aby som poznamenal, že tí, ktorí najviac kričali, že o 17.00 hod. nehlasujeme, no mali by tu byť. Ale konečne vidím, že môžme pokračovať v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení ďalších zákonov (tlač 719). Pani poslankyňa Jurinová, nech sa páči, za skupinu poslancov môžete návrh uviesť. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 719.)
Matovič, Igor, poslanec NR SR (2012-12-18):
Pán poslanec Madej, priznám sa, ja som sa nepodpisoval pod zvolanie nejakej mimoriadnej schôdze, hoci potom ma mrzelo teda, ako ste sa k tomu postavili. A na druhej strane zas mi nepripadá fér, že obviňujete tých ľudí, ktorí sa podpísali pod zvolanie mimoriadnej schôdze, že oni sú zodpovední za stav, že sme dopadli na 140. mieste zo 144 krajín. Nemyslím si, myslím si, že za to sú zodpovední všetci politici, ktorí na Slovensku vládnu posledných 20 rokov od revolúcie. A ak ten prieskum alebo to, tú pozíciu, ktorú sme získali, tí, ktorí ten prieskum robili, sa pýtali ľudí. Tak ja si nemyslím, že sa nejako zásadne zmenil názor ľudí na justíciu alebo teda podnikateľov, ako hovoríte v posledných dvoch rokoch, piatich, desiatich, pätnástich. Stále si, jednoducho nevedia sa domôcť práva, dodajú tovar, nemajú zaplatené a jednoducho stále cítia krivdu voči sebe a vidia ako štát v tejto veci zlyháva. Takže myslím si, že ten post je výsledok práce všetkých politikov, ktorí na Slovensku v tejto veci za posledné desaťročia pôsobia.
Mikulec, Roman, poslanec NR SR (2023-11-16):
Ďakujem pekne za slovo. Dovoľte, aby som reagoval. Vy ste spomenul vo svojom vystúpení migráciu a teda to, akým spôsobom je táto téma rozoberaná v programovom vyhlásení vlády. A máte pravdu, že tie otázky, ako ste ich položili, či vláda bude teda žiadať v Bruseli alebo navrhovať nejaké iné opatrenia, no nebude, lebo v Bruseli, samozrejme, môže niečo povedať, ale rozhoduje sa potom konsenzuálne. A môžu síce hovoriť o tom, jak budú oni tu klamať občanov Slovenskej republiky, jak zavrú hermetickú hranicu, ale to sme videli na tom biednom, na tej biednej akcii s vodným delom, akým spôsobom k tomu pristupujú. Máte pravdu, že už v roku 2015 Kaliňák, a teda nielen on, ale aj vtedajšia vláda zabezpečila prísun migrantov, kde sa im pomáhalo. Boli to sýrski kresťania, ak sa nemýlim. Ale čo je ešte dôležitejšie, tam bolo, samozrejme, rozhodnutie, že sem prišli aj nejakí väzni z Guantánama, ktorí síce, a otázka je, čo za to dostal Robert Fico alebo Robert Kaliňák vtedy. No a to určite občania Slovenskej republiky neschválili, ani o tom určite nikto nedal hlasovať, ani nikto o tom nerozhodoval. Migrácia je téma, ktorá tu bola dlhé roky, je a určite bude, a v žiadnom prípade tie sľuby, ktoré tu dávali ľuďom a klamali ľudí pred voľbami, že zabezpečia, aby sem nevkročila ani noha, no ťažko sa to bude presadzovať, ak naozaj sme členom Európskej únie, schengenu a, samozrejme, aj Severoatlantickej aliancie. Ďakujem.
Beblavý, Miroslav, poslanec NR SR (2016-09-06):
Nie, to môžem sľúbiť určite, ani tri hodiny. Myslím, že to bude niekde medzi.
M. Číž, podpredseda NR SR: (2007-02-06):
Otváram rozpravu. Chcem vás informovať, že som do rozpravy nedostal žiadnu písomnú prihlášku. Pýtam sa teda, či sa niekto chce prihlásiť do rozpravy ústne.  Ďakujem. Nie. Uzatváram možnosť prihlásiť sa do rozpravy ústne. Vyhlasujem rozpravu  za skončenú. Stanovisko chcete zaujať, keďže nebola rozprava? Nie. Ďakujem. Ďakujem aj pani spoločnej spravodajkyni. Vážené kolegyne, kolegovia, prerušujem rokovanie o tomto bode programu. Pristúpime k rokovaniu o ďalšom bode, ktorým je podľa schváleného programu schôdze informácia o vydaných aproximačných nariadeniach vlády Slovenskej republiky v II. polroku 2006 a o zámere prijímania aproximačných nariadení vlády Slovenskej republiky v I. polroku 2007 . Tento materiál sme dostali pod tlačou 193. Opäť dávam slovo podpredsedovi vlády a ministrovi spravodlivosti pánovi Štefanovi Harabinovi a prosím ho, aby materiál uviedol. Nech sa páči. Š. Harabin, podpredseda vlády a minister spravodlivosti SR: Vážený pán podpredseda parlamentu, vážené dámy, vážení páni, informácia o vydaných  aproximačných nariadeniach vlády Slovenskej republiky v II. polroku 2006 a o zámere  prijímania aproximačných nariadení vlády v I. polroku 2007 sa na rokovanie Národnej rady  Slovenskej republiky predkladá na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády v znení neskorších predpisov. Uvedené ustanovenie ukladá vláde Slovenskej republiky informovať Národnú radu Slovenskej republiky o aproximačných nariadeniach vlády vydaných v uplynulom období a o ďalšom zámere ich prijímania. Podľa čl. 7 ods. 2 Ústavy  Slovenskej republiky možno prevziať právne záväzné akty ES/EÚ prostredníctvom zákonov alebo aproximačných nariadení vlády. Využitie aproximačných nariadení vlády je limitujúce, nakoľko nimi nie je možné upraviť kompetencie orgánov a ani sankcie, pričom práve sankcie sú jednou z podmienok náležitého prebratia smerníc Európskych spoločenstiev alebo vykonania implementačných opatrení k nariadeniam alebo rozhodnutiam Európskych spoločenstiev. Aj napriek tejto skutočnosti vláda prijala od účinnosti zákona č. 19/2002 Z. z., ktorým sa ustanovujú podmienky vydávania aproximačných nariadení vlády, viac ako 350 aproximačných nariadení. V hodnotenom období vláda prijala a bolo vydaných 28 aproximačných nariadení vlády, v I. polroku 2007 vláda  predpokladá prijať celkom 21 aproximačných nariadení vlády. Vzhľadom na legislatívnu aktivitu inštitúcie Európskej únie a krátke transpozičné lehoty niektorých smerníc Európskych spoločenstiev sa dá predpokladať, že bude nutné prijať viaceré aproximačné nariadenia vlády aj nad rámec tohto zámeru, aby boli zabezpečené záväzky Slovenskej republiky vyplývajúce z členstva v Európskej únii. Ďakujem, pán podpredseda.
Kočiš, Eduard, poslanec NR SR (2020-03-24):
Ďakujem pekne za slovo. Milan Mazurek, myslím, že statočne pomenoval všetky veci, s ktorými súhlasím, a jednoducho nemám pocit, aby tento zákon, ktorý nám predkladá pani ministerka, bol v súlade s nejakou etikou alebo v súlade s niečím, s čím ja vnútorne nie som presvedčený. Jednoducho je to hlboký zásah do ľudských práv a slobôd a ja nemám istotu, že tieto veci, tieto informácie, ktoré príslušné inštitúcie získajú, nebudú voči niekomu zneužité. Tento zákon by bol značným porušením ústavných práv a slobôd a ja za takýto zákon určite hlasovať nebudem. Ďakujem pekne.
Sulík, Richard, predseda NR SR (2010-10-20):
Ďakujem vám. Vyhlasujem všeobecnú rozpravu za skončenú. Navrhovateľ chce zaujať stanovisko. Nech sa páči, pán poslanec.
Paška, Pavol, predseda NR SR (2013-12-03):
Vážené pani poslankyne, vážení páni poslanci, pekné predpoludnie. Budeme hlasovať o prerokovaných bodoch. Ešte pred tým, ako som sa dozvedel, odznel návrh od pána poslanca, predpokladám, že nebudeme o tom hlasovať, ale naozaj uctime si človeka, ktorý aj v ťažkých časoch sa postavil aj za obhajobu našich národných záujmov. Poprosím vás. (Minúta ticha.) Ďakujeme pekne. Ešte pred tým, ako budeme hlasovať o prerokovaných bodoch, dovoľte, aby som navrhol doplnenie programu v zmysle svojich kompetencií. Na základe uznesenia Národnej rady, ako aj opakovaných požiadaviek navrhujem, aby sme dnes o 14.00 hodine prerokovali správu o stave a postupe vyšetrovania tzv. kauzy Gorila. Pán minister vnútra je prítomný, využívam túto príležitosť. Takže budeme hlasovať o zaradení tohto bodu programu. (Hlasovanie.) 137 prítomných, 132 za, 2 sa zdržali, 3 nehlasovali. Schválili sme doplnenie programu. Poprosím teraz pána poslanca Kamenického, aby uviedol hlasovanie v druhom čítaní o vládnom návrhu zákona č. 595 o dani z príjmov. Je to tlač 613. (Hlasovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov , tlač 613.)
Žiga, Peter, podpredseda NR SR (2023-11-28):
Pán poslanec Bužo.
Zmajkovičová, Renáta, podpredsedníčka NR SR (2013-03-15):
S faktickými poznámkami traja poslanci. Uzatváram možnosť prihlásiť sa s faktickou poznámkou. Pán poslanec Osuský.
Zmajkovičová, Renáta, podpredsedníčka NR SR (2013-06-17):
O slovo požiadal podpredseda vlády a minister vnútra Robert Kaliňák. Nech sa páči, pán podpredseda vlády.
A. Slafkovský, poslanec: (2008-12-08):
A k tomu dovolávaniu sa, že Slovenská národná strana je najstaršou a najdlhšou a najlepšou slovenskou politickou stranou, no keby to počul Martin Rázus, tak sa v hrobe obráti. On bol za života považovaný za svedomie národa. Pán predseda Slota nebude môcť nikdy byť považovaný za svedomie národa.
Bugár, Béla, podpredseda NR SR (2016-09-12):
Ďalej v rozprave vystúpi pán poslanec Klus. Prosím, aby ste zaregistrovali, že došlo k výmene medzi pánom poslancom Klusom a pani poslankyňou Cigánikovou. Nech sa páči, máte slovo.
Martinák, Ľuboš, poslanec NR SR (2011-02-09):
Pán predseda, v rozprave nevystúpil žiaden poslanec. Pristúpime k hlasovaniu o bodoch spoločnej správy. Pán predseda, dajte, prosím, hlasovať o bodoch spoločnej správy č. 1 a 4 spoločne, s návrhom gestorského výboru uvedené body schváliť.
Šeliga, Juraj, podpredseda NR SR (2021-03-31):
Ďakujem. Prezentujme sa, prosím, a hlasujme. (Hlasovanie.) Prítomných 127, za 86, proti nikto, zdržalo sa 41. Konštatujem, že tento pozmeňujúci návrh sme schválili.
Jarjabek, Dušan, poslanec NR SR (2016-09-08):
Ďakujem pekne za slovo, pán predsedajúci. Pán poslanec Pčolinský, ja sa vrátim k tomu rokovaciemu poriadku, o ktorom ste hovorili. To všetko, čo ste povedali, na 90 % sa dá a malo by sa predniesť v druhom čítaní. Ešte raz, sme v prvom čítaní, hej. Vy hovoríte o konkrétnych veciach, vy hovoríte o konkrétnych paragrafoch. Aj to je porušenie rokovacieho poriadku, hej. Hoci nechtiac, ale je, tak ako je to v tom rokovacom poriadku napísané. My sa máme vyjadriť v podstate len k tomu, či ten rokovací poriadok chceme, alebo nechceme. A my sme sa tu pohodli pred niekoľkými týždňami, že ho chceme všetci alebo 90 %. Aj na tom grémiu sme sa dohodli. Dokonca sme sa dohli s ľuďmi, ktorí dnes kritizujú a kritizujú ten spôsob, akým sa ten rokovací poriadok dostal na stôl. No, pozrite sa, nič vám nebráni a všetkým tým, ktorí kritizujú tento rokovací poriadok, v druhom čítaní vy dajte nový rokovací poriadok, nový návrh váš rokovacieho poriadku, ktorý bude úplne legitímne vami daný a takisto prerokovávaný a budeme sa o ňom takisto baviť. Veď to, že niekto si dovolil dať rokovací poriadok na stôl, spravil niečo, čo sa vás naozaj nejako subjektívne dotýka? Spravil úplne legitímnu záležitosť z problematiky, ktorá tuná bola nastolená pred niekoľkými týždňami. A vy teda niekoho kritizujete za to, že si vôbec dovolil ten rokovací poriadok, v tomto prípade predsedu Národnej rady, že si ten rokovací poriadok dovolil dať na stôl. Urobte presne to isté! Nech tu máme niekoľko návrhov rokovacích poriadkov. A nekritizujte tento, vlastne kritizujete názor niekoho, kto si dovolil vyhovieť tomu, čo tu odznelo všeobecne pred niekoľkými týždňami.
Hrnčiar, Andrej, podpredseda NR SR (2016-06-16):
Ďakujem. Končím možnosť nahlásiť sa s faktickými poznámkami. Na vystúpenie pani poslankyne sú štyri faktické poznámky. Pán poslanec Osuský.
Kollár, Boris, predseda NR SR (2022-12-22):
Vážené poslankyne, vážení poslanci, prosím, uctime si minútou ticha týchto dvoch výnimočných ľudí a vzdajme im hold. (Minúta ticha.) Ďakujem. Pristúpime k hlasovaniu v druhom čítaní o vládnom návrhu zákona o solidárnom príspevku z činnosti v odvetviach ropy, zemného plynu, uhlia a rafinérií, ktorý prerokovávame v skrátenom legislatívnom konaní. Je to tlač 1332. Dávam slovo spoločnému spravodajcovi z výboru pre financie a rozpočet poslancovi Petrovi Kremskému, aby hlasovanie uvádzal. (Hlasovanie o vládnom návrhu zákona o solidárnom príspevku z činností v odvetviach ropy, zemného plynu, uhlia a rafinérií a o doplnení niektorých zákonov , tlač 1332.)
Blanár, Juraj, podpredseda NR SR (2022-05-03):
Ďalší, pán predseda výboru Kéry, nech sa páči.
Šípošová, Janka, poslankyňa NR SR (2015-10-30):
Ďakujem pekne za slovo. Rada by som vás ubezpečila, že nechcem opakovať žiadne sprostosti a že sa ma to dosť dotýka, keď sa to tak hovorí aj o mne. Pán minister, ja by som chcela naozaj reagovať na to, čo ste povedali vo vašej, pred chvíľkou, reči. Mne sa nepáčia narážky typu, čo všetko si lekári vedia navymýšľať, aby mohli, ja neviem, dávať poplatky alebo čo. Mne sa toto nepáči. Jednak je to všeobecné, jednak vôbec nič sa tým nerieši. A ja si naozaj myslím, že ten systém je neprehľadný, a ak niekto vymýšľa, tak práve preto, že je neprehľadný a že nie sú jasné, že nie sú dané jasné pravidlá. A preto si myslím, že to je úlohou ministerstva, to je zodpovednosťou ministra, aby ten systém v zdravotníctve bol prehľadný. Ak ho tak dlho nevieme sprehľadniť, tak mi napadá, prepáčte mi to, že ja sa teda bojím, či to nie je zámer, či to nie je naschvál, aby ten chaos tam bol a aby sa teda dalo ľahšie manipulovať so všeličím. A keď ešte mám tých pár sekúnd, tak by som sa rada opýtala, pán kolega Blaha pred chvíľou povedal, že dotyční ľudia odchádzajú, keď sa niečo zistí. Mne sa zdalo dnes, že som tu videla dotyčného človeka pána Pašku. Tak sa chcem spýtať, či som dobre videla, a asi mi to nepoviete, ale rada by som vedela, že prečo tu bol. Ďakujem. (Reakcia z pléna.)
Sárközy, Irén, poslankyňa NR SR (2019-11-26):
Ďakujem za slovo. Navrhujem, aby bol bod 30 (tlač 1719) a bod 31 (tlač 1723) prerokovaný po bode 19 ako bod po prerokovaní vládnych návrhov zákonov. Odôvodnenie: Obidva návrhy zákonov majú byť účinné od 1. 1. 2020. Považujeme za potrebné skorším prerokovaním vytvoriť priestor na realizovanie celého legislatívneho procesu až po zverejnenie do tohto dátumu. Ďakujem.
B. Bugár, podpredseda NR SR: (2004-03-10):
(Hlasovanie.) Prítomných 132 poslancov, za návrh 70, proti 14, hlasovania sa  zdržalo 46, nehlasovali 2. Konštatujem, že bod č. 20 zo spoločnej správy sme schválili. Nech sa páči. L. Polka, poslanec: Ďakujem pekne. Tým sme vyčerpali všetky návrhy zo spoločnej správy vrátane bodov, ktoré boli vyňaté na osobitné hlasovanie. V rozprave neodzneli žiadne ďalšie návrhy, takže pán predsedajúci, uznesenie výboru ma oprávňuje požiadať vás, aby ste nechali hlasovať o tom, že prerokujeme návrh ihneď v treťom čítaní.
Šeliga, Juraj, podpredseda NR SR (2020-07-14):
Ďakujem pekne, pán spravodajca. Otváram všeobecnú rozpravu, do ktorej som dostal tri písomné poz... nie pozvánky, ale prihlášky. Ako prvá je za poslanecký klub SaS pani Zemanová, nasleduje pani Pivková a pani Kozelová. Nech sa páči, pani Zemanová, máte slovo.
Laurenčík, Milan, podpredseda NR SR (2022-03-24):
Poslanec Kučera, chcete reagovať na faktické poznámky? (Reakcia navrhovateľa.) V záverečnom slove. Vyhlasujem teda rozpravu za skončenú a v záverečnom slove stanovisko k rozprave zaujme pán navrhovateľ. Nech sa páči.
Laurenčík, Milan, podpredseda NR SR (2021-11-10):
Pán poslanec Miroslav Žiak s faktickou poznámkou.
P. Hrušovský, podpredseda NR SR: (2002-07-03):
Dávam slovo pánovi poslancovi Kujanovi. Prosím ho, aby prestal telefonovať a zaujal miesto určené pre spravodajcov a informoval Národnú radu o výsledku prerokúvania návrhu vo výboroch, ako aj o stanovisku a odporúčaní gestorského výboru. M. Kujan, poslanec: Vážený pán predsedajúci, vážené panie poslankyne, vážení páni poslanci, milí hostia, dovoľte mi, aby som predniesol informáciu o výsledkoch rokovania, ktorú podáva Výbor Národnej rady Slovenskej republiky pre financie, rozpočet a menu ako gestorský v súlade s § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky o prerokovaní uvedeného návrhu zákona. Národná rada Slovenskej republiky uznesením č. 2205 z 24. mája 2002 pridelila návrh poslanca Národnej rady Slovenskej republiky Jaroslava Slaného na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov (tlač 1561), týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu, Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo. Uvedené výbory prerokovali predmetný návrh zákona. Gestorský výbor nedostal do začiatku rokovania o návrhu poslanca Národnej rady Slovenskej republiky Jaroslava Slaného stanoviská poslancov Národnej rady Slovenskej republiky podané v súlade s § 75 ods. 2 zákona Národnej rady Slovenskej republiky. K predmetnému návrhu zákona zaujali výbory nasledovné stanoviská: Výbor Národnej rady Slovenskej republiky pre financie, rozpočet a menu neprijal platné uznesenie. Ústavnoprávny výbor Národnej rady Slovenskej republiky rokoval o návrhu poslanca Jaroslava Slaného na vydanie zákona a prerušil rokovanie. Výbor Národnej rady Slovenskej republiky pre pôdohospodárstvo nesúhlasil s návrhom poslanca, odporučil návrh neschváliť. Z uznesení výborov Národnej rady Slovenskej republiky uvedených pod bodom III tejto správy nevyplynuli žiadne pozmeňujúce ani doplňujúce návrhy. Gestorský výbor na základe stanovísk výborov k návrhu poslanca Národnej rady Slovenskej republiky Jaroslava Slaného na vydanie zákona a stanovísk poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky neschválil uznesením spoločnú správu. Predmetná informácia výborov Národnej rady Slovenskej republiky o návrhu poslanca Národnej rady Slovenskej republiky Jaroslava Slaného bola schválená uznesením gestorského výboru č. 1071 zo 17. júna 2002. Výbor ma určil za spoločného spravodajcu a odporučil, aby som podľa § 80 ods. 2, § 81 ods. 2 a § 82 ods. 1 a § 83 ods. 4, § 84 ods. 2 a § 86 zákona Národnej rady Slovenskej republiky o rokovacom poriadku v znení neskorších predpisov podal na schôdzi Národnej rady informáciu o výsledkoch rokovania výborov k predmetnému návrhu zákona a predložil návrh na ďalší postup. Vážený pán predsedajúci, skončil som, prosím, otvorte rozpravu k predmetnému návrhu zákona. Ďakujem.
Jurinová, Erika, podpredsedníčka NR SR (2012-10-30):
Pán poslanec Matovič.
Bagačka, Michal, poslanec NR SR (2015-10-06):
Ďakujem za slovo. Chcem poďakovať aj kolegovi Jožkovi Mikušovi. Vážené panie poslankyne, páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 472 určil za spravodajcu k návrhu zákona poslancov Národnej rady Slovenskej republiky Otta Brixiho a Antona Martvoňa na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 147/2001 o reklame a o zmene a doplnení niektorých zákonov v znení neskorších predpisov (tlač 1748). Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 9. novembra 2015 a v gestorskom výbore do 10. novembra 2015. Pán predsedajúci, prosím, otvorte rozpravu.
Jasaň, Viliam, poslanec NR SR (2014-11-10):
Ďakujem pekne. Vážený pán predseda, určite máte pravdu v tom, že opozícia má legálne právo kritizovať. Nech to využívajú. Ale mnohí z opozície, žiaľ, len urážajú, klamú, šíria zlobu a dokonca sa chystajú útočiť na rodinu. Za to sa, vážení, niektorí opoziční poslanci, ospravedlňte. Keď to urobíte a budete mať tú silu v sebe, potom môžme diskutovať. Môžme sa rozprávať o problémoch, ako ich vyriešiť, ako riešiť korupciu, nekalé podnikanie a rôzne iné veci. Toto odkazujú mne moji voliči, naši voliči, aby som vám to tu tlmočil. Tak vám to tlmočím. Ospravedlňte sa a potom sa môžme rozprávať. Druhá poznámka, ktorá z tohto vyplýva, ak si človek pozrie tlačové konferencie Matovič, Lipšic, Sulík, čo asi ho prvé napadne? No túžba po moci. Všetko urobia pre to, aby mali moc, aby konečne oni mohli rozhodovať. A ja by som vám to, možno aj tú šancu dal, keby váš prístup k robote bol seriózny, ale, žiaľ, on nie je. Vystúpiť, urážať, kritizovať bezbreho, bez dôkazov, to vie hocikto, na to nemusí byť poslancom Národnej rady. Ďakujem.
Laššáková, Jana, doterajšia podpredsedníčka NR SR (2016-03-23):
Pán poslanec László Solymos.
Mazurek, Milan, poslanec NR SR (2019-06-19):
Ďakujem kolegom za faktické poznámky. Skutočne som len poukázal na tú dvojtvárnosť politiky slovenskej, tzv. národnej strany, ktorá jedno hovorí, ale niečo úplne iné robí. Ja viem, že sa to ťažko počúva, práve preto sa pán predseda strany takmer zrútil nervovo, len keď počul pravdu o jeho vlastnej politike. Ale ja si myslím, že Národná rada je to pravé miesto, kde takéto veci musia zaznieť, pretože slovenskí obyvatelia, občania Slovenskej republiky majú právo dozvedieť sa pravdu o tom, že to nie je ten Andrej Danko, ktorý na Facebooku si dáva fotečky, ako sa klania Putinovi alebo hovorí niečo niekde v televíznych debatách, ale je to Andrej Danko, ktorého minister posiela slovenských vojakov provokovať na ruské hranice. A to, čo tam budú tí vojaci robiť, to je jednoducho na smiech. To je jednoducho na smiech. Európa nečelí žiadnym hrozbám, ako sa tu snažíte vnútiť a to, že to nedokážete priamo ani v tom návrhu objektívne pomenovať, že kto tie hrozby sú, že o aké hrozby ide, tak to už je čistá, naozaj čistá schizofrénia.
P. Hrušovský, predseda NR SR: (2003-12-16):
(Hlasovanie.) 94 prítomných, 76 za návrh, 16 proti, 2 sa zdržali. Konštatujem, že vládny návrh zákona o starobnom dôchodkovom sporení a o zmene a doplnení niektorých zákonov sme schválili. Nech sa páči, ešte návrhy na prijatie uznesení k prerokovanému vládnemu návrhu zákona, pani poslankyňa. Ľ. Navrátilová, poslankyňa: Poslanci majú návrh uznesenia v spoločnej správe a obsahom návrhu uznesenia je: „Národná rada Slovenskej republiky po prerokovaní vládneho návrhu zákona o starobnom dôchodkovom sporení a o zmene a doplnení niektorých zákonov žiada vládu Slovenskej republiky, aby predložila návrh ústavného zákona, ktorým upraví výhradné používanie finančných prostriedkov vyčlenených vládou Slovenskej republiky z privatizácie na financovanie dôchodkovej reformy.“
Bugár, Béla, podpredseda NR SR (2017-09-12):
Pán poslanec Blaha.
Pfundtner, Edita, poslankyňa NR SR (2015-02-11):
Pán predseda, v rozprave vystúpila jedna pani poslankyňa, nebol podaný žiadny návrh. Dajte, prosím, preto hlasovať o tom, že Národná rada prerokuje návrh zákona v druhom čítaní.
Hrnčiar, Andrej, podpredseda NR SR (2019-02-05):
Ďalším vystupujúcim v rozprave je pán poslanec; aha, teda ešte reagovať bude pán poslanec Pavelka.
Kotleba, Marian, poslanec NR SR (2018-09-18):
Pán kolega, návrh, samozrejme, podporíme, aj to, čo ste povedali, malo hlavu a pätu a bola to pravda. Ale v čom ja vidím problém a v čom vidím, že ste sa zbytočne tu namáhali, je to, že keď sa nielen my všetci alebo vy ako predkladateľ, ale aj tí ľudia na balkóne pozrú na to, koľko je tu vládnych poslancov, koľko tu sedí vládnych poslancov, ktorí to mali počúvať. Pretože ak niekto má naprávať a môže naprávať všetky tie veci, ktoré dnes v štáte nefungujú, tak to nie je hŕstka opozičných, ktorí sme tu ako štatisti a ktorí nič nemôžme spraviť, ale, naopak, sú to tí, ktorí tu mali byť, ktorí majú možnosť z pozície vládnych poslancov a vládnych strán zmeniť tieto veci. A vidíte, vidíte, koľko ich tu je. Takže to je vizitka, dúfam, že to vidia všetci, ktorí to vidieť chcú a potrebujú a podľa toho sa zariadia. Ďakujem.
I. Mikloš, podpredseda vlády a minister financií SR: (2003-06-19):
Stránka, mám tu ešte doplňujúcu informáciu, ktorá možno...
Kuriak, Milan, poslanec NR SR (2023-06-22):
Ďakujem. Igor, nečudujem sa tvojmu emočnému a plamennému prejavu hlavne z dôvodu, lebo viac ako 12 rokov bojuješ za ľudí, za bežných ľudí, za rodiny s deťmi, za chorých ľudí, za zdravotnej postihnutých a bojuješ za tých najslabších. Tak nečudujem sa, keď, keď sa má človek vyjadriť k bojovníčke za potraty, k bojovníčke, bojovníčke za oligarchov, za mafiu, za zbohatlíkov, tak sa nečudujem. A hlavne v tejto situácii, keď ide, keď ide o zdravie a životy ľudí. Janka Bittó Cigániková, mňa je vás veľmi ľúto. Mňa ako kresťana, ako človeka mne je vás veľmi ľúto. Pri potratoch, ale to nie je len o potratoch, ale aj pri tom všetkom, že za čo vy bojujete. Ja tak čakám, že kedy niečo dobré prinesiete do tohto parlamentu a vy stále len slúžite tomu zlu... (Prerušenie vystúpenia predsedajúcim.)
Linhart, Patrick, poslanec NR SR (2021-10-21):
Ďakujem za slovo, pán predsedajúci. Ja si myslím, že zrada je zrada. Keď je to mníchovská zrada, tak je to mníchovská zrada. Ja, pán Blaha, určite tento váš návrh podporím. Nemôžem hovoriť za celé hnutie SME RODINA, my máme hlasovania podľa svedomia a vedomia, takže nebudem hovoriť za kolegov, ale určite ja tento návrh podporím, pretože zrada je zrada. Ďakujem.
Ledecký, Vladimír, poslanec NR SR (2022-03-17):
Moja chyba, ja som sedel na Marcinkovej mieste. Takže ďakujem veľmi pekne, pán minister. Ja snáď otázku vám nebudem dávať, keďže ste v zastúpení pána ministra sociálnych vecí, ale dosť možno by som pripomenul, že ako ste spomínali, že 19 000 dospelých prišlo na Slovensko, tak podľa štatistík z roku 2020, lebo za 2021 ešte nemáme, z pracovného trhu keď zoberieme tých ľudí, ktorí prichádzali zo škôl, a tých, ktorí odišli do dôchodku, tak je rozdiel mínus 29 000 ľudí za rok 2020. Keďže do toho nám prišiel COVID, tak predpokladáme, že to číslo v roku ’21 bude ešte vyššie, to znamená, že naozaj my sa nemusíme báť, že tí Ukrajinci budú brať pracovné miesta, ale naozaj aktívnymi opatreniami musíme prispieť k tomu, aby, aby tu čo v najväčšom počte ostávali a, a naozaj tie pracovné miesta vyplnili. A čo sa týka štruktúry pracovných miest, je naozaj veľmi široká. Tu na západnom Slovensku vlastne v tých závodoch pri tých linkách robia vo väčšom množstve, ale na východnom Slovensku, napríklad v oblasti Vysokých Tatier je obrovské percento na všetkých možných pozíciách ukrajinských pracovníkov a takisto v zdravotníctve východného Slovenska od lekárov cez ošetrujúci personál je takisto veľmi veľa. Čiže ešte skôr, než bola tá utečenecká kríza, tí Ukrajinci sa vedeli tu uplatniť, takže pokladajme toto ako za príležitosť ich zapojiť ešte vo väčšom meradle do nášho hospodárstva, a nie naopak, ako príťaž, ktorá k nám ide. Ďakujem.
Hrnčiar, Andrej, podpredseda NR SR (2018-06-20):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. O slovo požiadala pani navrhovateľka.
Danko, Andrej, podpredseda NR SR (2024-02-13):
Pán Pročko, ja v sále upozorňujem každého, keď tu je, keď tu telefonuje, a pán poslanec použil vizuál, ktorý je zakázaný, a tak ako by som upozornil aj vás, keď ste posledne klamali, pretože ste doniesli už vyhotovené vizuály do sály. Takže prosím vás, tak ako aj teraz. No, urobte si vizuál Slávici na ulici napríklad a môžeme pokračovať v rozprave. Zabúdate, že nie ste v televíznom vystúpení. Pokračujeme faktickou pozná... na faktické poznámky reaguje pán poslanec Hlina.